《花朝燃灯》
宋代·易士达

唤起园丁葺小园，喜逢社友访林泉。
莺花世界春方半，灯火楼林月正圆。
闲不待偷皆乐地，趣随所得到吟边。
丁宁莫划庭前翠，留与游人伴醉眠。

作者简介：易士达，又署寓言、涉趣（《全芳备祖》前集卷一）、幼学（《全芳备祖》后集卷一一）。有《松菊寓言》（《诗渊》），已佚。　易士达诗，据《全芳备祖》、《永乐大典》等书所录，编为一卷。